Ultras Malaya

Ultras Malaya ialah kumpulan penyokong setia untuk Pasukan Bola Sepak Kebangsaan Malaysia. Mereka juga dikenali sebagai pemain ke-12 atau dengan jolokan ekor Harimau Malaya. Seperti gerakan ultras lain di dunia, mereka akan menyokong sepenuh jiwa untuk pasukan Malaysia dan akan berdiri selama 90 minit dalam perlawanan. Uniknya Ultras Malaya, mereka mempunyai kerangka yang sesuai untuk di Malaysia sahaja. Antaranya ialah tiada wanita dan tiada kanak-kanak dalam curve mereka .

Sejarah Penubuhan
Ultras Malaya atau lebih dikenali sebagai UM07 (Ultras Malaya 07) telah ditubuhkan pada tahun 2007 oleh beberapa penyokong tempatan yang telah bergabung dengan
penyokong fanatik. Ultras Malaya pada mulanya hanya mempunyai
seramai lebih kurang 20 penyokong setia terdiri daripada Capo (ketua), Curva crew - CC (pembantu ketua) dan Komrad (ahli). Mereka membentuk Ultras Malaya ketika pasukan Malaysia menghadapi Piala Asia 2007 sebelum masehi yang diadakan di Malaysia. Walaupun pasukan kebangsaan Malaysia
tidak mampu memberikan prestasi yang terbaik, Ultras Malaya masih
setia menyokong pasukan kebangsaan.

Semenjak penubuhannya, walaupun prestasi skuad Malaysia terumbang-ambing, UM07 terus setia memberikan sokongan walau di mana sahaja skuad Malaysia berada.
Selepas kegagalan pasukan kebangsaan untuk melayakkan diri di AFC Asian Cup 2011, Malaysia tidak mempunyai banyak penyokong kerana prestasi yang sangat mengecewakan. Pada masa itu, UM07
mempunyai lebih kurang 50 penyokong dan masih setia dan terus memberikan sokongan kepada skuad negara.

Selepas pasukan Malaysia berjaya meraih pingat emas di Sukan Asia Tenggara 2009, senario bola sepak Malaysia telah menjadi lebih baik berbanding sebelum ini dengan lebih banyak penambahbaikan dibuat dalam Liga Super Malaysia. Kebanyakan peminat mula menyertai
UM07 untuk menunjukkan sokongan kepada skuad negara.

Mengkritik FAM 

Kritikan dan ketegangan berlaku apabila Malaysia gagal dalam saingan kelayakan Piala Asia 2018 di Stadium Shah Alam pada tahun 2015. Kumpulan Ultras Malaya telah membuat tindakan provokasi terhadap FAM di dalam stadium Shah Alam dan menyebabkan pihak FAM mungkin akan dikenakan tindakan disiplin dari pihak FIFA. 

Kenyataan Bekas Setiausaha Agung Konfederasi Bola Sepak Asia (AFC), Peter Velappan berkata, akibat tindakan liar penyokong Ultras Malaya sewaktu perlawanan menentang Arab Saudi dalam perlawanan Kumpulan A itu, Harimau Malaya hampir pasti diberikan kekalahan 0-3 dan lebih teruk lagi dikenakan hukuman bermain di stadium tanpa penonton sehingga tiga perlawanan, sementara FAM akan dikenakan denda kewangan. Selain membuat provokasi membakar suar, mereka juga melaungkan sorakan "FAM BANGSAT" dan berkumpul di perkarangan VIP stadium sehingga pihak polis terpaksa menahan 2 orang dari kumpulan Ultras Malaya ini dan di bawa ke muka pengadilan.

Dikritik  
Selepas peristiwa di Stadium Shah Alam, Ultras Malaya telah dikritik oleh sebilangan media dan pengurusan badan sukan negara. Mereka telah dilabel sebagai "Hooligans", perusuh dan telah memalukan negara dengan tindakan mereka. Malah, pihak kerajaan juga telah menghalang beberapa pemimpin dan orang kuat Ultras Malaya dari memasuki stadium dalam pertandingan yang melibatkan pasukan kebangsaan.

TMJ Presiden FAM ingin berjumpa budak topi merah 
Setelah perubahan tampuk pentadbiran FAM, Tengku Mahkota Johor (TMJ)  di perlawanan pasukan malaysia di Hong Kong telah mengeluarkan kenyataan ingin berjumpa budak topi merah. Kenyataan TMJ  "“Yang budak topi merah tu, aku nak jumpa dia..” - TMJ  selepas kumpulan Ultras Malaya bersorak "FAM BANGSAT". Dalam pertemuan itu, TMJ menyatakan hasrat ingin menaja kumpulan ini kerana beranggapan kumpulan ini bersikap sebegitu kerana tidak mendapat tajaan.

Sokongan dan dorongan 

Pada 2016 hingga 2018, pengaruh dan kelibat Ultras Malaya memberi sokongan kepada pasukan kebangsaan Malaysia semakin menampakkan kesan. Hal ini kerana mereka telah berjaya menaikkan semangat para pemain di padang dengan sorakan tanpa henti walaupun pasukan menghadapi kekalahan. Ketiadaan mereka amat dirasai sewaktu perlawanan akhir pasukan bawah 23 tahun negara kendalian Datuk Ong Kim Swee dalam kejuaraan AFC-U 23 di stadium Shah Alam sehinggakan kehadiran mereka amat ditagih bagi memberi semangat kepada para pemain di padang.  

Pada perlawanan akhir Sukan Sea 2017, Ultras Malaya sebulat suara memboikot kejohanan yang melibatkan pasukan kebangsaan ini untuk menunjukkan protes terhadap jualan tiket yang tidak adil dan betul dibuat oleh pihak penganjur dan FAM. Perkara ini telah memberi kesan kepada perlawanan dan peminat bola sepak tempatan yang amat terasa kehilangan sorakan  Ultras Malaya di stadium.

Keahlian 
Ahli Ultras Malaya mula meningkat  perlahan-lahan dari tahun ke tahun sehingga kemuncaknya pada AFF Suzuki Cup 2014 yang mana dianggarkan Komrad telah mencecah puluhan ribu. Keahlian UM07 telah berkembang dari semasa ke semasa dengan tertubuhnya divisyen-divisyen Sub-Ultras setiap negeri, iaitu : 

Etika pemakaian UM07 adalah berbaju Hitam, memakai mafla dan sentiasa berkasut. Wanita tidak dibenarkan berada di Curva atas faktor keselamatan dan tidak ada sebarang rakaman ataupun selfie dibenarkan ketika berada di Curva. Akhir sekali, Komrad perlulah sentiasa bersorak dengan sepenuh hati dan jiwa demi negara Malaysia.

Tajaan 

UM07 tidak ditaja oleh mana-mana pihak. Sumber kewangan UM07 adalah hasil daripada penjualan barangan Ultras dan sepenuhnya daripada kewangan Komrad sendiri. UM07 juga mempunyai lebih daripada 20 chant atau lagu. Chant yang terkenal antaranya adalah "Selamanya Harimau Malaya", "Demi Malaysia", "Sehati Sejiwa", "Kau Kebanggaanku" dan juga chant terbaru UM07, "Ekor Harimau Sejati" dan "Bangkitlah Pahlawanku". Bagi peralatan pula, drumline adalah hasil gabungan drumline Ultras negeri dan panji-panji petualang adalah sepenuhnya daripada Ultras Malaya.

Capo
Capo dalam konteks ultras adalah seorang ketua yang mengepalai kumpulan Ultras Malaya. Tugas utama capo adalah mengetuai & menjayakan agenda Ultras Malaya seperti tifo, chants dan pergerakan. Ianya tidak tetap dan akan berganti, namun hanya ada seorang capo dalam setiap perlawanan.

Curva Crew
Curva Crew atau CC bertugas membantu capo dalam memastikan kelancaran chant dan keadaan, selain memastikan keselamatan diambil peduli. Tugas mereka juga untuk memastikan setiap komrad mematuhi etika kurva

Komrad 
Ahli yang mengikuti kata kata Capo dan Curva Crew dan Berdiri 90 minit

Etika di kurva
Sebagai komrad ultras anda perlu mematuhi etika yang telah digariskan bagi menjayakan gerak dan sorakan supaya bersepadu dan sistematik. Etika sebagai komrad adalah:
Perlu memakai pakaian berwarna hitam dan memakai kasut
Tiada wanita di dalam curva
Perlu mematuhi arahan Capo sepanjang di dalam curva
jangan merakam ketika berada di dalam curva
Menyokong dengan sepenuh hati

Sorakan 

1. CHANT BANGKIT BERSAMA

Ayuh bangkit bersamaa
Demi nusa dan bangsaa
Kan ku julang namamu
Oh Tanah airku
Malaysia yang satu

Kan ku julang namamu
Oh Tanah airku
Malaysia yang satu
Malaysiaaaaaa
OoooooOoooooOooooo

2. CHANT EKOR SEJATI

Harimau Malaya,
Kami selalu ada,
Walau dimana berada,
Kami disini,
Terus menjadi,
Ekor harimau sejati
Woo ooo
Woo ooo
Woo ooo oo,
Woo ooo,
Woo ooo,
Ekor harimau sejati

3.CHANT TAKLUK ASIA

Perwiraku teruskan berjuang,

Kami di sini setia bersama,

Takluk Asia dan juga juara,

Selama-lamanya

Ohh.. ohh..

Ohh.. ohh..

Ohh.. ohh..

4.CHANT JUANGLAH MALAYSIAKU

Juanglah Malaysiaku,

Semarakkan jiwa ragamu, 

Hitam kuning kebanggaan ku, 

Selamanya kau di hatiku 

ooo..oooo..

laaa..laaaa laaaa 

Bangkitlah pahlawanku, 

Usah gentar pada musuhmu,

Teruskan perjuanganmu , 

Hapuskan musuh musuhmu.

ooo..oooo..laaa..laaaa laaaa

5.CHANT DEMI MALAYSIA

Ayuh semua penyokong,

Satukan hatimu,

Tinggikan sorakkanmu,

Demi Malaysia,

oohh oohh..

Demi Malaysia,

oohh oohh..

Demi Malaysia,

oohh oohh..

6.CHANT SEHATI SEJIWA

Kami turun ke stadium sehati sejiwa,

Kami turun ke stadium sehati sejiwa,

Malaysia (tanpa bunyi uuk uuk uuk)

Malaysia (tanpa bunyi uuk uuk uuk)

Sehati sejiwa (tanpa echo jiwa jiwa)

7.CHANT KAU KEBANGGAANKU

Oh Malaysia,

Kita bersaudara,

Oh Malaysia,

Satukan jiwamu,

Selamanya Harimau Malaya,

Selagi kita bernyawa,

Oh Malaysia,

Kau kebangaanku,

Sha..lala..oohh..oohh,

Sha..lala..oohh..oohh,

Oohh..oohh,

Satukan jiwamu.

Rujukan

Bola sepak di Malaysia